cyanic-selkie/wikianc huggingface dataset:
Benjamiņš Jēgers
Biogrāfija
Dzimis 1915. gadā Jelgavā grāmatu izdevēja un žurnālista Haralda Georga Jēgera (1880-1946) un viņa sievas Olgas, dzimušas Melnalksnes, ģimenē. Bērnību un agrīnos skolas gadus viņš pavadīja Liepājā. Pēc pārcelšanās uz Rīgu turpināja mācības Rīgas pilsētas 32. pamatskolā Torņakalnā (beidza 1929) un Rīgas pilsētas 2. ģimnāzijā (beidza 1933). 1934. gadā Latvijas Universitātē sāka ģermāņu valodniecības studijas, 1944. gadā absolvēja Latvijas Universitātes Filoloģijas un filozofijas fakultātes Ģermāņu filoloģijas nodaļu, studēja arī baltu filoloģiju. Viņa maģistra darbs bija "Glika Bībeles tulkojuma salīdzinājums ar Vulfilas darbu".
Otrā pasaules kara beigās 1944. gadā devās bēgļu gaitās uz Vācijas pilsētu Getingeni, kur turpināja baltu valodu studijas. 1949. gadā ieguva doktora grādu baltu filoloģijā, sanskritā un somugru filoloģijā Getingenes Universitātē par disertāciju Verkannte Bedeutungsverwandschaften baltischer Wörter.
1951. gadā pārcēlās uz dzīvi ASV. 1953. gadā ieguva maģistra grādu bibliotēku zinībās Kolumbijas Universitātē. Bija bibliotekārs Midlberijas koledžā Vērmontā un Jeila Universitātē. Bija pasniedzējs dažādās universitātēs. No 1961. līdz 1962. gadam Jēgers bija viesprofesors baltu valodniecībā Lundas Universitātē Zviedrijā, tad vācu valodas un literatūras profesors (1963-1968) Kentukī Centra Koledžā (Centre College of Kentucky) Denvilā un līdz aiziešanai pensijā vācu valodas un vācu vecās literatūras profesors Ziemeļilinoisas Universitātē (Northern Illinois University) Dekalbā (1968-1985). No 1987. gada Jēgers bija akadēmiskās organizācijas „Ramave” rakstu krājuma "Ceļi" redaktors.
Miris 2005. gadā Hiliārdā, Ohaio štatā.
Mazrenda
Mazrenda ir apdzīvota vieta Kuldīgas novada Rendas pagastā. Izvietojusies pagasta vidusdaļā Abavas kreisajā krastā 3,5 km no pagasta centra Rendas, 21 km no novada centra Kuldīgas un 137 km no Rīgas.
Apdzīvotā vieta izveidojusies bijušās Mazrendas (Klein-Rönnen) pusmuižas vietā. Austrumos no Mazrendas atrodas Pūteļu grants karjers, dienvidaustrumos — viesu nams «Pūteļkrogs».
Jonija
Jonija (el vai Ἰωνίη, la, tr) bija vēsturiska grieķu cilts joniešu apdzīvota teritorija Mazāzijas rietumos, Egejas jūras Hijas un Lesbas salās, kā arī apkārtējās mazākās salās. Galvenās Jonijas pilsētas bija Efesa, Milēta un Smirna, kas kopā ar citām joniešu pilsētvalstīm izveidoja Jonijas savienību. Jonijā dzīvoja filozofi Taless, Hērakleits, Anaksimens un Anaksimandrs.
Vēsture
133. gadā p.m.ē. Jonija kļuva par Senās Romas provinces Āzijas sastāvdaļu, vēlāk par Austrumromas impērijas daļu, līdz to 11. gadsimtā iekaroja seldžuki.
Žozefa Bonaparta līcis
Žozefa Bonaparta līcis (en) ir Timoras jūras līcis tās dienvidos, Austrālijas piekrastē starp Arnemlendu un Kimberlijas pussalu. Administratīvi ietilpst Ziemeļu teritorijā un Rietumaustrālijā. Nosaukts par godu Napoleona I vecākajam brālim, Neapoles karalim Žozefam Bonapartam.
Žozefa Bonaparta līcis iekļauj sevī vēl citus līčus, lielākie no kuriem ir Kembridžas līcis un Kvīnsčenels. Ietek vairākas upes, lielākās no kurām ir Viktorija, Orda un Dareka.
Līcī vairākas apgūtas un potenciālas naftas atradnes.
Silupe (Sventes pagasts)
Silupe ir ciems Sventes pagastā, Augšdaugavas novadā. Atrodas 203 km attālumā no Rīgas.
Ciema apkārtnē atrodas Melnais ezers.
Anitra Tooma
Anitra Tooma-Rijniece (dz. ) ir vides žurnāliste, žurnāla "Vides Vēstis" galvenā redaktore, Latvijas Radio raidījuma "Zaļais vilnis" veidotāja.
Bulduru lauksaimniecības tehnikumā apguvusi dārznieces-agronomes amatu, beigusi Latvijas Lauksaimniecības universitātes Mežsaimniecības fakultāti.
Vairāku vides nevalstisko organizāciju dalībniece. Regulāri piedalās dažādos ar vides aizsardzību saistītos pasākumos. Arī ikdienas dzīvē Anitra Tooma ir zaļā dzīvesveida piekritēja.
Sarakstījusi grāmatu "Zaļais dzīvesveids", kopā ar Baibu Rezovsku ir autore grāmatai "Rīgas dārzu un parku ceļvedis".
Latvijas Zaļās partijas biedre. No Zaļo un Zemnieku savienības saraksta kandidēja 13. Saeimas vēlēšanās, taču netika ievēlēta.
A. Toomas dzīvesbiedrs ir zoologs Vilnis Skuja.
Brimmeri
Brimmeri (de vai Brummer) ir divas dažādas vācbaltiešu dzimtas, kas 16. un 17. gadsimtā ieceļoja Livonijā un vēlāk izplatījās arī Zviedrijā un Krievijā. 1745. gadā Brimmeru dzimta ierakstīta Igaunijas bruņniecības matrikulā.
Vēsture
Uzvārds Brummere, Brammere (lejasvācu: "rūcējs") ir izplatīts reģionā starp Brēmeni un Rostoku. Vienas vācbaltiešu dižciltīgo dzimtas (Brummer aus dem Hause Tammik) ciltstēvs bija Livonijas ordeņa vasalis Volmārs Brummers (Vollmar Brummer), kas 1529. gadā pieminēts kā Rohu (Rocht) muižas nomnieks Viruzemē tagadējā Rietumviru apriņķī. Viņa dēls iegādājās netālu esošo Tammiku muižu, kas kļuva par Brimmeru dzimtmuižu. Zviedru Igaunijas laikā dzimta sadalījās četros atzaros, kas izplatījās arī Vidzemē, Zviedrijā un Krievijā.
Otras dzimtas (Brummer aus dem Hause Seyershof) ciltstēvs bija leitnants Heinrihs Johans Brummers (Heinrich Johann Brummer, miris ap 1685). Viņa dēls Zviedrijas karaspēka dragūnu pulka kapteinis Ulrihs Johans Brummers 1704. gadā krita kaujā pret krieviem pie Narvas. Viens no viņa dēliem Ulrihs Johans iegādājās Varangu (Warrang) muižu tagadējā Jervas apriņķī, bet otrs dēls majors Engelbrehts Vilhelms (miris 1747) iemantoja Jeru muižu (Seyershof) pie Rūjienas. 1745. gadā viņš pārdeva Jeru muižu un nopirka Odzienas (Odensee) muižu, kas kļuva par Brimmeru dzimtmuižu. Rūdolfs Fridrihs Adrians Brimmers (1809—1888) pasūtīja jaunas Odzienas muižas kungu mājas būvi neogotikas stilā. Viņa dēls Filips Engelbrahts Mihaels Brimmers vadīja 1905. gada revolūcijas laikā nodedzinātās ēkas daļēju atjaunošanu. Brimmeru dzimtai piederēja arī Veckalsnavas muiža (Alt-Kalzenau), ko arī nodedzināja 1905. gadā. Pēc 1920. gada zemes reformas Brimmeru dzimtu piederīgie zaudēja lielāko daļu īpašumu un līdz 1939. gada beigām atstāja Latviju un Igauniju. Freds Brimmers (1929–2013) kļuva pazīstams kā Kanādas arktisko apgabalu dabas fotogrāfs.
Ronalds Briedis
Biogrāfija
R. Briedis uzaudzis Jēkabpilī, 1998. gadā beidzis Jēkabpils Valsts ģimnāziju. Latvijas Kultūras akadēmijā ieguvis bakalaura un maģistra grādu, studējis tās doktorantūrā. Strādājis par bibliotekāru Latvijas Kultūras akadēmijā, veidojis raidījumu “Bron-hīts” radio “NABA”. Kopš 2001. gada viņš organizē Jauno autoru semināru, kopš 2003. gada vada Latvijas Rakstnieku savienības kultūras programmu "Literārā akadēmija". Latvijas Rakstnieku savienības un Latvijas Dramaturgu ģildes biedrs.
No 2004. līdz 2022. gadam izdoti četri R. Brieža dzejoļu krājumi. 2022. gadā pēc krājuma "Nulles summa" iznākšanas dzejnieks paziņo, ka viņa grāmatas uzskatāmas par tetraloģija "Oroboro" daļām.
Dzejas publikācijas kopš 1997. gada. Par debijas dzejoļu krājumu saņēmis Dzejas dienu balvu (2004). Saņēmis arī Literatūras gada balvu par 2004. gada labāko debiju. Par dzejoļu krājumu "Karaoke" 2008. gadā saņēmis Ojāra Vācieša prēmiju. Ungārijā iznākusi R. Brieža dzejoļu izlase (2005). Atdzejojis no krievu un angļu valodas.
Ikaluita
Ikaluita (iu, Iqaluit) ir pilsēta Kanādā, Nunavutas teritorijas galvaspilsēta. Atrodas Bafina salas dienvidaustrumos Kanādas Arktiskajā arhipelāgā. Tās iedzīvotāju skaits ir 6699, kas ir vismazāk no visām Kanādas teritoriju galvaspilsētām. Ikaluita dibināta, kā amerikāņu gaisa spēku bāze. Ikaluitā notika finansistu tikšanās, kā daļa no G7 sammita.
Klimats
Ikaluitā ir vērojams tipisks arktiskais klimats. Tur ir garas, aukstas ziemas un īsas vasaras, kas ir pārāk aukstas, lai nodrošinātu koku augšanu. Tomēr tur ir sastopami augi, kas tiek klasificēti kā koki. Ziemā temperatūra ir noslīdējusi pat zem 45 grādiem pēc Celsija skalas, bet maksimālā temperatūra ir bijusi 25,8 grādi.
Lyfë
Lyfë ir sestais amerikāņu repera Yeat EP ieraksts. To izdeva Geffen Records, Field Trip un Twizzy Rich 2022. gada 9. septembrī. EP kā viesmākslinieks piedalās Lil Uzi Vert.
Priekšvēsture
2022. gada 15. jūnijā, Yeat sociālajā tīklā Twitter paziņoja par EP ieraksta nosaukumu. 2022. gada 2. septembrī, viņš izdeva galveno singlu "Talk", kas tapis sadarbībā ar amerikāņu producentu BNYX. Izdodot EP singlu "Talk", Yeat savā Instagram kontā apstiprināja, ka viņa gaidāmais EP ieraksts iznāks nākamajā nedēļā 2022. gada 9. septembrī.
Komerciālais sniegums
Lyfë debitēja ASV Billboard 200 desmitajā vietā ar 30 000 pārdošanu pirmajā nedēļā, kļūstot par Yeat otro top-desmit projektu.
Lote Lēnja
Kļuva pazīstama kā Dženijas lomas atveidotāja Bertolda Brehta lugā "Trīsgrašu opera", mūziku kurai radījis Lotes Lēnjas pirmais vīrs Kurts Veils. Darbojās arī citos Brehta — Veila iestudējumos. Pēc nacistu nākšanas pie varas emigrēja uz ASV, kur nodzīvoja līdz mūža beigām. Darbojās arī kā kinoaktrise, piemēram Bonda sērijas filmā "No Krievijas ar mīlestību" (From Russia with Love).
Burhards Zīlmanis
Burhards Georgs Zīlmanis (de; dzimis, miris ) bija Straupē dzimis vācbaltiešu luterāņu mācītājs. Tartu prāvests (1887—1906).
Dzīvesgājums
Dzimis Straupes luterāņu draudzes mācītāja Voldemāra Zīlmaņa un viņa sievas Marijas, dzimušas Sokolovskas, ģimenē. Mācījās Bērzaines ģimnāzijā. No 1858. līdz 1859. gadam studēja vēsturi Tartu universitātē, no 1859. līdz 1865. gadam - teoloģiju. Papildinājās Erlangenē. Ordinēts 1871. gadā. No 1874. līdz 1877. gadam - mācītājs Testamā, no 1877. līdz 1909. gadam - mācītājs Palamuzē. Zīlmanis ir mācītāja prototips igauņu literatūras klasiķa Oskara Lutsa Paunveres darbu ciklā ("Pavasaris", "Vasara", "Rudens").
Vasilijs Grosmans
Vasilijs Grosmans (dzimis kā Josifs Grosmans, miris ) bija Ukrainas ebreju izcelsmes krievu rakstnieks. Pazīstamākais Grosmana darbs ir 1959. gadā uzrakstītais un 1980. gadā Rietumos publicētais romāns "Dzīve un liktenis".
Pēc izglītības ķīmijas inženieris. Strādāja Doneckas baseinā. 20. gadsimta trīsdesmitajos gados pievērsās raksniecībai. Otrā pasaules gada karos Sarkanās armijas avīzes "Krasnaja Zvezda" (Кра́сная звезда́) kara korespondents. Rakstījis no Maskavas, Staļingradas, Kurskas un Berlīnes. Viens no pirmajiem, kurš publicēja ziņas par nacistu nāves nometnēm. 1959. gadā pabeidza antistaļinisko romānu "Dzīve un liktenis". Manuskriptu konfiscēja VDK, bet PSKP galvenais ideologs Mihails Suslovs paziņoja Grosmanam, ka darbs varētu tikt publicēts pēc divsimt vai trīssimt gadiem.
Romāns Grosmana dzīves laikā tā arī netika publicēts. Tomēr viens romāna manuskripts bija saglabājies pie Grosmana drauga. Ar Andreja Saharova un Vladimira Voinoviča palīdzību tas tika nogādāts Rietumos, kur publicēts 1980. gadā Šveicē. PSRS tas tika publicēts 1988. gadā, pārbūves laikā.
Greja piecdesmit nokrāsas
"Greja piecdesmit nokrāsas" (en) ir 2015. gada ASV erotiski romantiskā filma. Filmas režisors ir Sems Teilors-Džonsons, scenārija autore ir Kellija Marsela. Filma balstīta uz E. L. Džeimsas tāda paša nosaukuma grāmatas motīviem. Galvenās lomas atveido Dakota Džonsone, Džeimijs Dornans, Dženifera Ēle un Mārsija Geja Hārdena.
Skropstas
Skropstas (la) ir matiņi, kas aug acu plakstiņu malās. Skropstu uzdevums ir samazināt iespēju acīs iekļūt svešķermeņiem. Dzīvniekiem, piemēram, kaķiem un pelēm, skropstas palīdz orientēties telpā, tās kalpo kā maņu orgāni. Sievietes mēdz skropstas krāsot ar skropstu tušu, lai tās izceltu, padarītu kuplākas un garākas.
Klāgenfurtes Universitāte
Klāgenfurtes Universitāte (de) ir 1970. gadā dibināta federāla pētniecības universitāte, kas atrodas Austrijas pilsētā Klāgenfurtē.
Universitātē ir 4 fakultātes. Pēc studentu skaita tā ir lielākā universitāte Austrijas Karintijas federālajā zemē.
Džošua Kings
Džošua Kristians Kodžo Kings (Joshua Christian Kojo King; dzimis ) ir Norvēģijas futbolists, uzbrucējs. Kopš 2021. gada spēlē Turcijas Superlīgas komandas Stambulas "Fenerbahçe" sastāvā.
Norvēģijas izlasē debitēja pret Islandi. Pirmos vārtus izlases labā guva tā paša gada 16. oktobrī pret Kipru. Tika atzīts par 2017. gada Norvēģijas gada labāko futbolistu un saņēma Gullballen balvu.
Sasniegumi
Fenerbahçe
Individuālie
Giljermo Heidens Raits
Giljermo Heidens Raits (es; dzimis, miris ) bija amerikāņu polo spēlētājs, olimpiskās bronzas medaļas ieguvējs.
1900. gada vasaras olimpiskajās spēlēs Parīzē Raits startēja polo sacensībās. Viņš bija viens no Jauktās komandas komandas Mexico spēlētājiem. Komanda šajā turnīrā izcīnīja bronzas medaļu. Viņu komanda bija pirmie, kas Meksikai izcīnīja olimpisko medaļu.
Nino Šurters
Nino Šurters (de; dzimis ) ir profesionāls Šveices kalnu riteņbraucējs, kurš pārstāv SCOTT-SRAM MTB Racing komandu.
Šurters ir desmitkārtējs (2009, 2012, 2013, 2015, 2016, 2017, 2018, 2019, 2021 un 2022) Pasaules čempionāta un astoņkārtējs (2010, 2012, 2013, 2015, 2017, 2018, 2019 un 2022) UCI pasaules kausa kopvērtējuma uzvarētājs. Viņš ir ieguvis medaļas arī olimpiskajās spēlēs — bronzu 2008. gadā, sudrabu 2012. gadā un zeltu 2016. gadā. Četras reizes (2012, 2013, 2014, 2015) uzvarējis arī Šveices čempionātā. 2018. gadā atzīts par Šveices gada sportistu.
2023. gada jūnijā viņš izcīnīja savu 34. uzvaru Pasaules kausa posmos, šajā rādītājā apsteidzot Žiljēnu Absalonu.
2014. gadā viņš īslaicīgi pievienojās  komandai, lai piedalītos atsevišķās šosejas riteņbraukšanas sacensībās.
Kairas
Kairas, kairu ģints (Uria) ir viena no alku dzimtas (Alcidae) kaijveidīgo putnu ģintīm, kas apvieno divas mūsdienās dzīvojošas sugas. Tās mājo ziemeļu puslodes arktiskajos ūdeņos, ligzdojot Atlantijas un Klusā okeāna krastos. Latvijā sastopama viena kairu suga — tievknābja kaira (Uria aalge), kura nelielā skaitā galvenokārt novērojama Latvijas rietumu krasta ūdeņos. Otras sugas, resnknābja kairas (Uria lomvia), sastapšanas gadījumi Latvijā nav pārliecinoši, tādēļ šī suga Latvijas putnu sarakstam pieskaitīta netiek.
Kairu tuvākie radinieki ir mazais alks, lielais alks un izmirušais milzu alks. Visas šīs sugas kopā veido alku cilti Alcini.
Izskats un īpašības
Kairas ir vidēji lieli jūras putni ar melnbaltu (brūnbaltu) apspalvojumu, smailu, garu knābi un īsu, noapaļotu asti. Lielākā no abām ir resnknābja kaira (Uria lomvia), kura ir arī lielākā visā alku dzimtā. Tās ķermeņa vidējais garums ir 45 cm, svars gandrīz 1,5 kg. Tievknābja kairas ķermeņa garus ir 38—46 cm, svars apmēram 0,9—1 kg
Lai air spārni ir īsi, lidojums ir taisns, ātrs un spēcīgs, ar ātrām, enerģiskām spārnu vēdām. Resnknābja kaira lidojot spēj sasniegt ātrumu 120 km/h.
Uzvedība
Kairas ligzdo lielās kolonijās piekrastes klintīs. Dējumā ir viena ola, kas tiek dēta uz klints cietās pamatnes. Ziemas periodā kairas pārvietojas dienvidu virzienā, uzturoties no ledus brīvos reģionos.
Silvestrina
Silvestrina ir ciems Kaunatas pagastā, Rēzeknes novadā. Atrodas 284 km attālumā no Rīgas.
Ciema apkārtnē atrodas ūdenstilpes Zabeļjes ezers, Silvestrinas ezers , Sprestišķu ezers.
Kairas
Uzvedība
Kairas ir ļoti labas peldētājas un nirējas. Tās ir vienas no visdziļāk nirstošiem putniem pasaulē, spējot ienirt 100—200 metru dziļumā. Barību kairas meklē zem ūdens, ķerot zivis, kalmārus un vežveidīgos, reizēm tās barojas arī ar moluskiem, kukaiņiem un ūdens augiem.
Apgaismība Francijā
Apgaismība Francijā (fr — ‘apgaismības laikmets’) bija sabiedriski politiska intelektuāļu kustība Francijā jaunajos laikos; uzskatu virziens, kura pārstāvji iestājās par esošo sociālo un politisko trūkumu novēršanu, mainot sabiedrības ētikas un morāles normas, politiku un sadzīvi, izplatot labā un patiesības idejas, izglītojot sabiedrību. Zināmākie franču apgaismotāji ir Voltērs, Ruso un Monteskjē.
Uzskati
Apgaismotāji uzskatīja, ka orientācija uz pagātni ir galvenais kavēklis, jo tikai jaunākie atklājumi dabaszinātnēs paver labākas nākotnes perspektīvas. Ja bija jāizšķiras starp veco un jauno, apgaismotāji vienmēr izvēlējās jauno. Apgaismība pārnesa analītisko un eksperimentālo metodi, kas bija guvusi panākumus dabaszinātnēs, uz cilvēka un cilvēcisko attiecību izpēti, tiecoties apstiprināt jaunu kosmopolītisku humānismu. Tika uzskatīts, ka Visums (tajā skaitā arī cilvēks) ir pakļauts vispārējiem likumiem, kurus var atklāt ar novērojuma un eksperimenta palīdzību.
Vēstures izpratne
Apgaismotāju acīs vēsturei nebija patstāvīgas nozīmes un suverēnas vērtības, vēsturi viņi uzskatīja tikai par bezgalīgu maldu un nezināšanas vēsturi. Didro uzskatīja, ka vēsture liecinot par to, kā krāpnieku saujiņa apspiedusi mazākumu. Mersjē rakstīja, ka vēsture esot notekūdeņu noplūdes vieta, kurā mudž no noziegumiem, kurus izdarījusi cilvēku dzimta. Apgaismotāji pacēla prāta autoritāti neiedomājamos augstumos un uzskatīja, ka tas vislabāk izpaužas visstingrākajā un uzskatāmākajā zinātnē — matemātikā. Prāta kults noveda pie matemātikas kulta un pēc matemātikas parauga tika mēģināts izstrādāt arī sociālās un morāles zinātnes, atņemot melīgos pamatus un balstot tās uz stingriem pierādījumiem, kas nepieļauj nekādas hipotēzes.
Morāle un sabiedrība
Voltērs uzskatīja, ka cilvēks ir sabiedriska būtne, kam Dievs devis saprātu un tieksmi uz labāko. Visi cilvēki spēj sasniegt laimi, ja tikai pareizi izmanto savas iespējas. Tāpēc sabiedrībai jābūt apgaismotai un tolerantai. Franču apgaismotāji cīnījās pret cietsirdību, netaisnību, apspiešanu, rasismu, verdzību, teroru u. c. Viņi bija orientēti humānisma virzienā.
Reliģija
Viens no populārākajiem un pazīstamākajiem franču apgaismības aspektiem ir uzbrukumi jebkurai vēsturiskai reliģijas formai, it īpaši kristīgās mācības dogmām un katoļu baznīcai. Teoloģija kā maldu mācība tiek pielīdzināta māņticībai. Baznīcas nosodījums neizraisīja lielu pretestību pilsoņos, kas praktiski visi bija audzināti kristietībā. Didro sāka Dievu skaidrot kā gādīgu, labu Tēvu, kas vienādi mīl visus cilvēkus un neuzliek sodus par grēkiem, kuri ir nožēloti. Voltērs pieprasīja reliģiju, kas balstās nevis uz atklāsmi, bet uz prātu. Viņš uzskatīja, ka mērķtiecīgā Visuma uzbūve liecina par Dievu kā Radītāju un augstas inteliģences klātbūtni un lai patiktu Dievam pilnīgi pietiek, ja seko racionālistiskās morāles prasībām.
Enciklopēdija
Interese par zinātni rosināja vairākus filozofus radīt grāmatu, ko sauca par enciklopēdiju. Šīs 28 sējumu biezās grāmatas rakstīšanas mērķis bija apkopot informāciju par dažādām tēmām it īpaši par zinātni un tehnoloģiju. Galvenais enciklopēdijas redaktors bija franču rakstnieks Denī Didro. Enciklopēdijai rakstus piedāvāja arī citi filozofi, tajā skaitā Voltērs un Monteskjē. Pirmais sējums iznāca 1751. gadā. Gan franču valdības, gan baznīcas cenzori aizliedza šo darbu, jo pēc viņu domām tas apšaubīja valdnieku autoritāti, radīja nemiera garu un mudināja uz "morālu izvirtību, vēršanos pret reliģiju, bezdievību". Didro tomēr panāca atļauju un turpināja enciklopēdijas drukāšanu, tāpēc līdz pat 1772. gadam regulāri iznāca enciklopēdijas sējumi. Enciklopēdija deva filozofiem iespēju vērsties pret nelikumībām, kuras tie saskatīja sabiedrībā. Piemēram, kādā rakstā karš tiek aprakstīts kā vājprāts, kas nav savienojams ar civilizētu sabiedrību. Citā rakstā nosodīta verdzība un norādīts, ka nevienam nav tiesību atņemt citam cilvēkam brīvību.
Lauhammere
Lauhammere (de, dsb) ir pilsēta Vācijā, Brandenburgā, Oberšprēvaldes-Lauzicas apriņķī, 50 kilometrus uz ziemeļiem no Drēzdenes.
Vēsture
Lauhhammere ir tradicionāls rūpniecības centrs, kurš attīstījies kopš 1725. gada. Pēc Otrā pasaules kara Kālava ietilpa VDR.
Ekonomika
Lauhammerē atrodas kompānijas "Tenova Takraf" ražotne, kas ražo raktuvju ekskavatorus, ostas krānus un tamlīdzīgas iekārtas.
Leiši (ciems)
Leiši ir ciems Kuldīgas novada Kabiles pagastā. Izvietojies pagasta ziemeļrietumu daļā Riežupes kreisajā krastā 12 km no pagasta centra Kabiles, 27 km no novada centra Kuldīgas un 135 km no Rīgas.
Apdzīvotā vieta izveidojusies pie bijušās Leišu (Leite) mežniecības.
Dānijas sieviešu futbola izlase
Dānijas sieviešu futbola izlase (dk) ir nacionālā sieviešu futbola komanda, kas pārstāv Dāniju starptautiskās futbola sacensībās. Izlasi pārvalda Dānijas Futbola asociācija. Mājas spēles parasti aizvada Viborgas stadionā.
Komanda ir četras reizes spēlējusi FIFA Pasaules kausa sievietēm finālturnīrā. 1991. un 1995. gadā iekļuva ceturtdaļfinālā. Pārējās reizes dalību beidza grupu turnīrā. Komanda ir kvalificējusies arī 2023. gada finālturnīram. Dānijas izlase spēlēja 1996. gada vasaras olimpisko spēļu turnīrā, bet zaudēja visās trīs grupu turnīra spēlēs.
Eiropas čempionātā labāko rezultātu sasniedza 2017. gadā, ieņemot otro vietu un finālā ar 2:4 zaudējot Nīderlandes izlasei. Divas reizes izlase ir izcīnījusi trešo vietu, vēl trīs reizes spēlējusi pusfinālā, kad spēle par trešo vietu netika aizvadīta.
Komanda pastāvīgi piedalās Algarves kausā. Piecas reizes tā ir ieguvusi otro vietu (1995, 1998, 2001, 2007, 2008), divas reizes bijusi trešajā vietā (2009, 2017).
2023. gada jūnija FIFA Pasaules rangā sievietēm izlase bija 13. vietā.
Sulamīte Goldhābere
Sulamīte Goldhābere (he, en; dzimusi, mirusi ) bija austriešu, ebreju un amerikāņu fiziķe. Darbojusies elementārdaļiņu fizikas un molekulārās spektroskopijas jomā. Bijusi starptautiski pazīstama eksperte attiecībā uz pētījumiem par K+ mezonu sadursmēm ar nukloniem. Šajā jomā veikusi daudzus atklājumus.
Biogrāfija
Dzimusi 1923. gadā Vīnē. Vecāki uz Vīni bija pārcēlušies no Galīcijas, kas tajā laikā bija Austroungārijas sastāvā. Tēvs bija uzņēmējs, bet māte — mājsaimniece. Ģimenē bija trīs bērni. 1938. gadā ģimene emigrēja uz Palestīnu. Sulamīte pabeidza vidusskolu Telavivā un 1940. gadā iestājās Jeruzalemes Ebreju universitātē. Tur viņa satiku savu nākamo vīru Gersonu Goldhaberu. Abi ieguva maģistra grādu 1947. gadā. Šajā gadā arī apprecējās un devās uz ASV, lai turpinātu studijas Viskonsinas Medisonas universitātē, iegūstot doktora grādu 1951. gadā. Vīrs tika nozīmēts darbā Kolumbijā pie ciklotrona, bet Sulamīte strādāja radioķimijas laboratorijā. 1953. gadā abi devās uz Bērkli, kur strādāja pie kodolemulsijas tehnoloģiju attīstīšanas, tai skaitā arī izmantojot paātrinātājus. Atklāja jaunas metodes pūslīšu kameras pielietojumam daļiņu pētījumos, attīstīja ūdeņraža pūslīšu kameru fiziku. Bija pirmie, kas izmērīja K+ mezonu spinu, kā arī veica pētījumus par vienlaicīgo rezonanses stāvokļa pāru veidošanos.
1960. gados kopā ar vīru veikusi pētījumus Eiropas kodolpētījumu organizācijā CERN.
Goldhābere tika bieži aicināta uzstāties ar lekcijām dažādās konferencēs un zinātniskos centros, kas nodarbojās ar augstas enerģijas daļiņu pētījumiem. 1965. gadā, atrodoties Indijā, Madrasā, Goldhābere piedzīvoja insultu. Veicot operāciju, tika atklāts smadzeņu audzējs. Goldhābere nomira 1965. gada 11. decembrī, tā arī neatgūstot samaņu.
1933. gada Pasaules čempionāts šosejas riteņbraukšanā
1933. gada Pasaules čempionāts šosejas riteņbraukšanā notika Montlerī, Francijā. Tas bija septītais Pasaules čempionāts profesionāļiem un tajā notika divas sacensības — atsevišķi grupas braucieni profesionāļiem un amatieriem.
Barbadosas administratīvais iedalījums
Barbadosas administratīvo iedalījumu veido 11 pagasti (angļu: parishes). Pēc platības lielākais Barbadosas pagasts ir Sentfilipa pagasts (60 km²), bet mazākais Sentdžozefa pagasts (26 km²). Visvairāk iedzīvotāju dzīvo Sentmišelas pagastā (88 529 iedzīvotāji), bet vismazāk Sentendrū pagastā (5 139 iedzīvotāji).
Horhe Gomess Bailjo
Horhe Gomess Bailjo (es; dzimis ) ir Argentīnas starptautiskais meistars šahā (1986).
Biogrāfija
Pārstāvējis Argentīnas komandu lielākajos komandu šaha turnīros:
Par panākumiem turnīros FIDE 1986. gadā Bailjo piešķīrusi starptautiskā meistara (IM) nosaukumu.
Krievbūdas
Krievbūdas (arī Bētciems) ir valsts adresu reģistrā neesoša apdzīvota vieta Ventspils novada Ziru pagastā. Izvietojusies pagasta centrālajā daļā 7,3 km no pagasta centra Zirām, 35,6 km no novada centra Ventspils un 199,3 km no Rīgas.
Apdzīvotā vieta atrodas netālu no autoceļa V1269 (Alsunga–Tērande–Ziras).
Sipki
Sipki ir ciems Pušmucovas pagastā, Ciblas novadā. Atrodas 288 km attālumā no Rīgas.
Apdzīvotā vieta atrodas pie autoceļa P49.
Laima Jansone
Laima Jansone (dzimusi Rīgā) ir latviešu koklētāja un etnomuzikoloģe.
Dzīves gājums
Laima Jansone dzimusi Rīgā. No 1997. līdz 2003. gadam viņa mācījās Rīgas Latgales priekšpilsētas vakara mūzikas skolā. 2007. gadā pabeidza Jāzepa Mediņa mūzikas vidusskolas Mūzikas vēstures un teorijas nodaļu, bet pēc tam arī Jāzepa Vītola Latvijas Mūzikas akadēmijas Etnomuzikoloģijas nodaļu. 2011. gadā Laima Jansone kļuva par pirmo Latvijas mūziķi, kas uzstājusies pasaules mūzikas jeb mūsdienu tautas mūzikas lielākajā un ietekmīgākajā gadatirgus WOMEX (World Music Expo) promocijas koncertā.
2011. gadā viņa, sadarbībā ar režisoru Olafu Okonovu, izdeva DVD CD ierakstu Sidrabs, kura atvēršanas svētki notika 8. janvārī Spīķeros. 2013. gada 12. decembrī LTV1 notika televīzijas pirmizrāde Latvijas Televīzijas uzņemtajai dokumentālajai filmai par Laimu Jansoni „Kokles pavēlniece”. 2014. gadā Jansoni nominēja „Lielās mūzikas balvai 2013” kategorijā „Gada jaunais mākslinieks”.
Mauro Ikardi
Mauro Emanuels Ikardi (Mauro Emanuel Icardi; dzimis ) ir Argentīnas futbolists, uzbrucējs. Kopš 2023. gada spēlē Turcijas Superlīgas komandas Stambulas "Galatasaray" sastāvā.
Sasniegumi
Paris Saint-Germain
Galatasaray
Individuālie sasniegumi
Pijs VI
Pāvests Pijs VI (, dzimis, miris ), īstajā vārdā Džovanni Andželo Braski , bija Romas pāvests no 1775. līdz 1799. gadam.
36 gadu vecumā Džovanni Andželo Braski kļuva par priesteri. Vēlāk kļuva par pāvesta Benedikta XIV sekretāru, bet pāvests Klements XIII viņu iecēla par mantzini. 1773. gadā kļuva par kardinālu, bet 1775. gada 15. februārī — par Romas pāvestu, pieņemot vārdu Pijs VI.
Hendriks Adamsons
Hendriks Adamsons (et; dzimis, miris ) bija igauņu dzejnieks, prozaiķis un skolotājs. Dzimis drēbnieka ģimenē, beidzis Tartu skolotāju semināru, kopš 1911. gada strādājis par skolotāju un vēlāk arī par skolas direktoru. 1927. gadā slimības dēļ pametis skolotāja darbu un pelnījis tikai ar rakstniecību. Bijis Igaunijas Rakstnieku savienības loceklis.
1913. gadā sācis publicēt īsos stāstus un poēmas avīzēs. 1919. gadā izdevis pirmo dzejas grāmatu Mulgimaa. Savā dzejā viņš spilgti attēloja vietējo dabu, dzīvi.
Valstspilsēta
Valstspilsētas ar savu atsevišķu pašvaldību ir Daugavpils, Jelgava, Jūrmala, Liepāja, Rēzekne, Rīga un Ventspils, bet Jēkabpils, Ogre un Valmiera ietilpst atbilstošajos novados.
Ērvings Gofmanis
Ērvings Gofmanis (dzimis, miris ) bija Kanādas un ASV sociologs un rakstnieks.
Labāk zināmais Gofmaņa devums sociālajā teorijā ir viņa pētījumi par simbolisko saskarsmi. Sākot ar viņa 1959. gada grāmatu "Sevis izrādīšana ikdienas dzīvē" (The Presentation of Self in Everyday Life), tie veidoti pēc dramaturģiskās pieejas. Citi nozīmīgākie Gofmaņa darbi ir Asylums (1961), Stigma (1963), Interaction Ritual (1967), Frame Analysis (1974) un Forms of Talk (1981). Galvenie Gofmaņa pētniecības virzieni bija ikdienas dzīves socioloģija, sociālā saskarsme, sociālās patības veidošanās un iekļaušanās sociālajā pieredzē, kā arī atsevišķi sociālās dzīves elementi, piemēram, totālās institūcijas un stigmas.
Gofmanis bija Amerikas sociologu asociācijas 73. prezidents. Mūsdienās nereti tiek uzskatīts par visietekmīgāko 20. gadsimta amerikāņu sociologu. 2007. gadā Times Higher Education savā augstākās izglītības ceļvedī ierindoja Gofmani sestajā vietā humanitārajās un sociālajās zinātnēs visvairāk citēto autoru sarakstā.
Kolektīvās drošības līguma organizācija
Kolektīvās drošības līguma organizācija (ru) ir starpvaldību militāra alianse Eirāzijā, kurā piedalās sešas NVS valstis. Pirmā organizācijas militārā operācija norisinājās Kazahstānā 2022. gada janvārī nemieru laikā.
Organizācijas dalībvalstis
Sākotnēji līgumu 1992. gadā Taškentā parakstīja Armēnija, Kazahstāna, Kirgizstāna, Krievija, Tadžikistāna un Uzbekistāna. 1993. gadā līgumam pievienojās Azerbaidžāna, Baltkrievija un Gruzija.
Slavharadas rajons
Slavharadas rajons ir Baltkrievijas administratīvais rajons Mogiļevas apgabala dienvidos. Tas robežojas ar Mogiļevas apgabala Bihavas rajonu rietumos, Čavusu rajonu ziemeļos, Čerikavas rajonu ziemeļaustrumos un Krasnapoļļes rajonu austrumos, kā arī Gomeļas apgabala Karmas rajonu dienvidos un Rahačovas rajonu dienvidrietumos.
Džejdžejs Okoča
Džejdžejs Okoča (en, dzimis ) ir bijušais Nigērijas futbolists, spēlēja uzbrūkošā pussarga pozīcijā. 2004. gadā tika iekļauts FIFA 100 sarakstā.
Nigērijas futbola izlases sastāvā Okoča ir spēlējis 1994., 1998. un 2002. gada FIFA Pasaules kausā, kā arī 1996. gada vasaras olimpiskajās spēlēs. Spēlējis arī piecos Āfrikas Nāciju kausos.
Sasniegumi
Paris Saint-Germain
Nigērija
Individuālie apbalvojumi
Korporācija
Korporācija (la — ‘pieņēmums par ķermeni’) ir sabiedrība saimnieciskas darbības veikšanai. Korporācija ir juridiska persona ar rīcībspēju, kuru veido pastāvīgu cilvēku apvienība un tai ir vienots mērķis. Korporācija ir viena no uzņēmējdarbības formām.
Irīna Rozenfelde
Irīna Rozenfelde (uk; dzimusi Kerčā) ir ukraiņu dziedātāja. Pazīstama arī pēc pseidonīma Īrisa.
No 1996. līdz 2003. gadam Irīna mācījās Krimas mākslas licejā vokālajā koru nodaļā. 1998. gadā ieņēma trešo vietu konkursā "Jaunais komponists". Strādāja Baltkrievijas nacionālajā estrādes un simfoniskās mūzikas koncertu orķestrī par vokālisti. Piedalījusies nacionālajā Eirovīzijas atlasē 2006. gadā, kur ieņēma otro vietu piekāpjoties Tīnai Karolai. 2008. gadā konkursā Jaunais Vilnis ieguva otro vietu un saņēma Laimas Vaikules speciālo balvu. Atkārtoti piedalījās Eirovīzijas nacionālaja atlasē 2010. gadā.
Loka iela (Rīga)
Loka iela ir Rīgas iela Kurzemes rajonā, Imantā. Loka iela sākas krustojumā ar Imantas ielu un beidzas ar strupceļu dzīvojamajā apbūvē. Kopējais ielas garums ir 270 metri un tā klāta ar asfalta un grants segumu (asfalts beidzas no krustojuma ar Sidraba ielu). Loka ielā ir savrupmāju apbūve.
Ielu savienojumi
Loka iela ir savienota ar šādām ielām:
Rūnaiši
Rūnaiši ir ciems Kuldīgas novada Skrundas pagastā. Atrodas pagasta rietumu daļā 1,7 km no pagasta centra Skrundas, 37,9 km no novada centra Kuldīgas un 152,3 km no Rīgas.
Apdzīvotā vieta atrodas uz Skrundas ziemeļrietumu pievārtē, Skrundas dīķu dienvidaustrumu krastā uz rietumiem no Garūdenes upes. Ciema teritorijā atrodas 11 dzīvojamās ēkas, no kurām viena ir daudzdzīvokļu ēka, kā arī jaunais un vecais kantoris, vairākas noliktavas un lidlauks.
Kaļķupīte
Kaļķupīte var būt:
Astrīde Ivaska
Astrīde Ivaska (dzimusi 1926. gada 7. augustā Rīgā, mirusi ) bija latviešu dzejniece.
Dzīvesgājums
Dzimusi 1926. gadā Latvijas armijas ģenerāļa Mārtiņa Hartmaņa un viņa sievas Irmas, dzimušas Liepiņas, ģimenē. Mācījās Rīgas 1. valsts ģimnāzijā un Rīgas Franču licejā. Pēc Latvijas okupācijas 1940. gadā viņas tēvu deportēja uz PSRS un nogalināja. Otrā pasaules kara beigās viņas māte ar bērniem pameta Latviju un devās bēgļu gaitās uz Vāciju.
Vācijā Astrīde absolvēja Hānavas nometnes latviešu ģimnāziju un Marburgas Universitātē studēja romāņu, ģermāņu un slāvu valodu (1946—1949). 1949. gadā apprecējās ar igauņu dzejnieku Ivaru Ivasku un pārcēlās uz dzīvi ASV.
Sita (Kubulu pagasts)
Sita ir ciems Kubulu pagastā, Balvu novadā. Atrodas 208 km attālumā no Rīgas.
Apdzīvotā vieta atrodas pie autoceļa P35.
Frīzaka
Frīzaka (de) ir pilsēta Vācijā, Brandenburgā, Hāfellandes apriņķī, uz rietumiem no Berlīnes.
Vēsture
Rakstos pirmoreiz minēta 1150. gadā, veidojusies ap Frīzakas pili. Pēc Otrā pasaules kara pilsēta atradās VDR sastāvā.
Cilvēki
Frīzaka ir šahista Emīla Šallopa (Emil Schallopp, 1843-1919) dzimtā pilsēta.
Einārs Pelšs
Einārs Pelšs (dzimis 1960. gada 19. jūnijā Preiļos) ir latviešu dzejnieks un atdzejotājs.
Viņa dēls Kristiāns Pelšs bija profesionāls hokejists.
Biogrāfija
E. Pelšs mācījies Preiļu 1. vidusskolā (1967—1975), beidzis Rīgas elektromehānisko tehnikumu (1979). Līdz 1984. gadam studējis Daugavpils Pedagoģiskajā institūtā, viņš devās uz Burjatijas APSR, lai apgūtu burjatu valodu un studētu tās Pedagoģiskā institūta Krievu valodas un literatūras nodaļā (1984—1987). Pēc institūta beigšanas strādājis dažādus darbus.
Pirmā dzejas publikācija Preiļu rajona laikrakstā „Ļeņina Karogs” 1981. gada 4. aprīlī. Sekoja publikācijas citos izdevumos, Pelšs saņēma žurnāla „Liesma” prēmiju par 1984. gada labāko debiju dzejā. Pirmais dzejoļu krājums „Maija” tika atzinīgi novērtēts par konceptuālo, konstruktīvo pieeju dzejai, teksta piesātinājumu un atzīts par daudzsološu. 1990. gadā iznāca Igora Severjaņina dzejas izlase „Vaļsirdīgā romance” E. Pelša atdzejojumā. Dzejas kopa publicēta Preiļu novada dzejnieku izlasē "Avota ūdens malks" (1992). Pēc tam viņš pārtrauca publicēties līdz 2009. gadam.
Ar E. Pelša dzeju tapusi grupas "Līvi" dziesma "Trīs sievietes" un grupas "K. Remonts" dziesma "Uz katra stūra".
2016. gadā izdots konceptuālās dzejas krājums „Mīļākais tētis pasaulē”, kas veltīts dzejnieka dēla hokejista Kristiāna Pelša (1992—2013) piemiņai. Kritiķe Ilva Skulte atzina krājumu par pārsteidzoši daudzveidīgu un laikmetīgu dzejas grāmatu. , un savā 2016. gada dzejas apskatā to raksturoja kā vienu no nozīmīgākajām gada grāmatām: "[Pelša] jaunākais krājums piedāvā mūsu dzejas kopainā nebijušu pieeju. Realitāte tajā iegūst dzejas struktūru. Dzejnieka apziņa šeit ir kā materiāls, kurā dzīve (kā pārdzīvotais, notikušais, ilgstošais) ierakstās, automātiski kļūstot par dzeju: te izzīmējas tēli, vārdi, intonācijas, struktūras un muzikalitāte, kuru uztvert un lasīt citā aspektā." Kārlis Vērdiņš akcentē konsekvento poētisko eksperimentu klātbūtni krājumā, pēc viņa domām grāmata "uzlūkojama par savdabīgu un svaigu balsi mūsdienu latviešu dzejā – tas ir krājums, kurā gandrīz nevienu dzejoli nav iespējams mērīt ar tradicionālajām dzejas mērauklām." Artis Ostups atzinīgi vērtē krājumā vērojamās avangarda un konceptuālisma ietekmes, kā arī mēģinājumus paplašināt latviešu dzejas formālās robežas: "Pelšs ir izdevis grāmatu, kuras pamatos, manuprāt, gulst ideja par literatūru kā realitātes muzeju, ne velti viņa dzejoļos ir vieta (potenciāli) jebkuram troksnim, attēlam un zīmei, kā arī pašiem necilākajiem valodas atkritumiem, kuru vidū, atbrīvojies no estētiskiem aizspriedumiem, brīvi peld "Dzejnārs"."
2017. gada nogalē iznāca nākamais konceptuālās dzejas krājums "Condom", ko Pelšs parakstījis ar pseidonīmu Demon. Starp tā darbiem ir radikāli eksperimenti ar teksta jēgu, vizualitāti un autorību, Pelšs nereti izmanto digitālā laikmeta grafiskās zīmes, komentārus, kā arī paša veidotus zīmējumus, kas papildina dzejas tekstus. Kritiķis Aivars Madris skata grāmatu kā avangarda un konceptuālisma tradīcijas sastāvdaļu: "Krājumu “Condom” iespējams interpretēt arī kā savdabīgu “tradicionālās dzejas” kritiku, kas ar savu vēstījumu atgriežas turpat, kur pirms teju trīsdesmit gadiem nonāca arī Aivars Ozoliņš ar latviešu spēlējošās literatūras klasiku “Dukts”. Tikai – un šī atšķirība ir būtiska! – ja Ozoliņš pēc savas anti-literatūras manifestācijas, ka neko nav iespējams pateikt, pārstāja rakstīt, tad Pelšs acīmredzami izbauda procesu un meklē visas iespējamās formas un veidus, kā turpināt pateikt šo “neko”, turklāt bieži vien negaidīti pasakot kaut ko pavisam svarīgu." Raimonds Ķirķis akcentēja Pelša poētikas nozīmīgo lomu latviešu laikmetīgās dzejas poētikas paplašināšanā: "Einaratīvs iestājas pret paradoksālā veidā radušos kapitālisma diktētu vienveidību grāmatniecībā un visu ap to izveidojušos sfēru, kur šķietami bezgalīgo iespēju areālā tik un tā tiek reproducēts vienveidīgs radīšanas modelis, īpaši liekot uzsvaru uz dzeju: kaut vai tā iemesla dēļ, ka arī šo recenziju caurvij doma par krājumā "Condom" iekļautajiem tekstiem kā eksperimentiem, kuru laikmets ir patiesi beidzies pirms vairākām desmitgadēm un par kuriem jau mums sen kā vairs nevajadzētu runāt tā, kā mēs to darām šobrīd. Tie ir nostabilizējušies kā pilnvērtīga izpausmes forma, kam nepieciešams izstrādāt jaunu interpretācijas valodu." Grāmatu mākslas konkursā "Zelta ābele 2017" šī grāmata saņēmusi speciālo balvu "Mežābols" par grāmatas māksliniecisko izveidi - "par pārsteigumu, nepieradinātību, drosmi un svaigumu."
2018. gadā ierobežotā tirāžā izdota grāmata "Rembo 2016", kas 2019. gadā ieguvusi Dzintara Soduma balvu par novatorismu literatūrā. Šajā grāmatā Pelšs iekļāvis galvenokārt seriāla tipa tekstus, kas sastāv no atkārtojumiem daudzu lappušu garumā. K. Vērdiņš uzsvēris: "Pelša konceptuālo rakstību citu līdzīgu tradīciju vidū īpašu padara ārēji nemanāmā saikne ar valodas filozofiju un mūsdienu kritisko teoriju vai stingri definētas, racionālas metodoloģijas trūkums. Pelša konceptuālisms ir intuitīvāks, (paš)ironiskāks un, šķiet, smeļ iedvesmu ne tikai no mūsdienu digitālās kultūras iespējām, bet arī no dažu 20. gadsimta sākuma avangarda kustību anarhiskās attieksmes pret tekstu." Savukārt Pauls Bankovskis šādu stilu raksturojis: "Pelšu var uzskatīt varbūt pat ne par konceptuālistu, bet par 21. gadsimta dadaistu, jo tas, ar ko viņš savā dzejā bieži vien nodarbojas, ir antidzeja, antiliteratūra, antiteksts."
Pelšs atdzejo no krievu valodas 20. gadsimta sākuma un arī mūsdienu krievu dzejnieku darbus. Sastādījis Nikolaja Gumiļova dzejas izlasi "Dzeja" (kopā ar J. Elsbergu, 2016).
Ķuļupīte
Ķuļupīte (arī Kuiļupīte, lejtecē Dzirnavupe) ir Ventas kreisā krasta pieteka Ventspils novada Ziru pagasta austrumos.
Tek ziemeļu virzienā. Caurtek Vendzavas dzirnavezeru. Ietek Ventā pie Vendzavām.
Kuļupīti šķērso valsts autoceļš P108 (Ventspils—Kuldīga—Saldus). Tās krastos atrodas Vendzavas.
Pēteris fon Lēviss of Menārs
Pēteris Fromholds Oskars fon Lēviss of Menārs (, ; 1830—1885) bija vācbaltiešu virsnieks, Krievijas impērijas armijas ģenerālmajors, Krievu-turku kara (1877—1878) dalībnieks.
Dzīvesgājums
Dzimis 1830. gada 6. janvārī Aleksandra Oto Eduarda Lēvisa of Menāra (1801–1866) un viņa sievas Šarlotes (1802–1842) ģimenē. Cēlies no Lēvisu of Menāru dzimtas.
1850. gadā viņš sāka dienestu kā praporščiks Krievijas armijas jātnieku vienībā, no 1854. gada Terekas kazaku karaspēka sastāva karoja Kaukāzā. Paaugstināts par majoru (1866), apakšpulkvedi (1872), kā Vladikaukāzas jātnieku pulka diviziona komandieris piedalījās karagājienā pret Hivas hanisti (1873). Paaugstināts par pulkvedi (1876) un Terekas kazaku karaspēka Vladikaukāzas jātnieku pulka komandieri. Krievijas-Turcijas kara (1877-1878) laikā nosūtīts uz Balkāniem, piedalījās Pļevnas un Lovečas ieņemšanā. 1879. gadā Pēteri Lēvisu of Menāru paaugstināja par ģenerālmajoru un Terekas kazaku brigādes komandieri. Miris 1885. gada 6. janvārī Pēterburgā.
1968. gada Eiropas čempionāta futbolā dalībvalstu sastāvi
Šajā lapā uzskaitīti 1968. gada Eiropas čempionāta futbolā oficiāli apstiprinātie izlašu sastāvi.
🏴󠁧󠁢󠁥󠁮󠁧󠁿󠁧󠁢󠁥󠁮󠁧󠁿 [[england national football team|england]]
Treneris: Alfs Remzijs
Treneris: Rajko Mitičs
🇮🇹 [[italy national football team|italy]]
Treneris: Feručio Valkaredži
Treneris: Mihails Jakušins
Taksons
Taksons ir objektu, visbiežāk dzīvo organismu, kopums, kam ir noteiktas kopīgas pazīmes un kas atbilst noteiktai taksonomiskai kategorijai. Taksonus izmanto, lai dažādus dzīvos organismus sakārtotu noteiktās grupās, vadoties pēc to savstarpējās radniecības, piemēram, visas savstarpēji radniecīgās sugas apvieno ģintīs, savukārt līdzīgās ģintis apvieno dzimtās.
Renārs Doršs
Renārs Doršs (dzimis Siguldā) ir latviešu kalnu slēpotājs. Piedalījies 2006. gada olimpiskajās spēlēs. Kopš 2010. gada vada slēpošanas klubu "Snowfeel".
Viņa treneris ir vecākais brālis Dinārs Doršs.
Sadio Manē
Sadio Manē (fr; dzimis ) ir Senegālas futbolists, Saūda Arābijas profesionālās līgas kluba Al Nassr un Senegālas futbola izlases uzbrucējs.
Manē karjeru sāka Francijas komandā FC Metz. 2012. gadā Manē pievienojās Austrijas klubam Red Bull Salzburg. Zalcburgā Manē izcīnija Austrijas Bundeslīgas titulu un pārcēlās uz Anglijas Southampton FC. 2016. gadā Manē pievienojās Liverpool FC par 34 milijoniem Sterliņu mārciņu, tādejādi kļūstot par dārgāko Āfrikas futbolistu. 2018–19. gada Premjerlīgas sezonā kļuvis par turnīra dalīti labāko vārtu guvēju. 2020. gadā ar Liverpool kļuvis par Anglijas čempionu. 2021. gada oktobrī Premjerlīgā guvis 100 vārtus, kļūstot tikai par trešo Āfrikas spēlētāju, kurš to ir sasniedzis. 2022. gadā par 32 miljoniem eiro Manē tika pārdots Vācijas Bundeslīgas komandai Minhenes "Bayern".
Senegālas futbola izlasē spēlējis 2012. gada vasaras olimpiskajās spēlēs un 2017. gada Āfrikas Nāciju kausā, 2019. gada Āfrikas Nāciju kausā. 2021. gada Āfrikas Nāciju kausā ar Senegālas izlasi izdevās izcīnīt čempiona titulu.
2019. gadā, spēlējot "Liverpūlē", Manē izpelnījās fanu ievērību ar sava tālruņa ieplīsušo ekrānu. Uz jautājumiem viņš atbildēja, ka labprātāk tērējot naudu un laiku labdarībai Senegālā nekā mantu pirkšanai, bet šis tālrunis viņam svarīgs kā drauga dāvana.
Sasniegumi
Red Bull Salzburg
Liverpool
Bayern Munich
Senegālas izlase
Individuālie sasniegumi
BK Jēkabpils
BK Jēkabpils bija profesionāls Latvijas basketbola klubs, kas ir bāzēts Jēkabpilī. Klubs spēlēja Latvijas Basketbola līgā, Baltijas Basketbola līgā, vēlāk arī Latvijas—Igaunijas Basketbola līgā, bet savas pastāvēšanas beigu posmā Nacionālajā basketbola līgā. Tas ir dibināts 2012. gadā un kopš dibināšanas brīža spēlēja LBL augstākajā divīzijā. Mājas spēles komanda aizvadīja Jēkabpils Sporta namā. 2022. gadā klubs izstājās no Nacionālās basketbola līgas un beidza pastāvēšanu.
Frīdrihs fon Lēviss of Menārs
Frīdrihs fon Lēviss of Menārs  (, ; 1767–1824) bija vācbaltiešu virsnieks un politiķis, Berģu muižas (Bergshof an der Jägel) un vairāku citu muižu īpašnieks. Vidzemes landmaršals (1818–1822).
BK Jēkabpils
Savā pirmajā pastāvēšanas sezonā klubs iekļuva Latvijas Basketbola līgas izslēgšanas spēļu ceturtdaļfinālā, kurā piekāpās Rīgas "Barons/kvartāls" komandai. Jau 2013.-2014. gada sezonā klubam izdevās vēl augstāks panākums, kad trenera Igora Miglinieka vadībā tika izcīnītas LBL bronzas medaļas.
Frīdrihs fon Lēviss of Menārs
Dzīvesgājums
Dzimis 1767. gada 17. (6.) septembrī Hāpsalā Krievijas impērijas ģenerālmajora un Nurmes muižas īpašnieka Reinholda Frīdriha Lēvisa of Menāra (1731–1794) un viņa sievas Dorotejas Elizabetes (1744–1799) ģimenē. Cēlies no Lēvisu of Menāru dzimtas. Jau piecu gadu vecumā viņu 1772. gadā pierakstīja Maskavas karabinieru pulkā, 1773. gadā Kazaņas kirasieru pulkā. Pēc mācībām pie mājskolotāja viņu 1782. gadā paaugstināja par podporučiku Rēveles kājnieku pulkā, 1786. gadā par poručiku Narvas kājnieku pulkā. 1788. gadā viņš piedalījās Krievijas-Zviedrijas karā (1788-1790) Somijā. 1791. gadā viņu majora pakāpē iecēla par grenadieru bataljona komandieri un viņš piedalījās kaujās pret Kostjuško vadīto Polijas konfederātu karaspēku. 1797. gadā viņu paaugstināja par pulkvedi, no 1798. gada viņš komandēja Rīgas kirasieru pulku.
1797. gadā Frīdrihs fon Lēviss of Menārs apprecējās Johannu Vilhelmīni Posi. 1799. gadā tika paaugstināts par ģenerālmajoru un Kazaņas kirasieru pulka komandieri, 1800. gada par Jekaterinoslavas kirasieru pulka komandieri. 1802. gadā atvaļinājās no aktīvā karadienesta un saimniekoja savās muižās. Sakarā ar Krievijas impērijas iesaistīšanos karā ar Napoleonu viņš 1805. gadā tika atjaunots karadienestā un nozīmēts par Jaroslavļas musketieru pulka komandieri. Pēc 1805.—1807. gada kaujām viņu paaugstināja par ģenerālleitnantu un 10. divīzijas komandieri. 1810. - 1811. gadā Frīdrihs fon Lēviss of Menārs komandēja moldāvu armijas korpusu karā pret Osmaņu impēriju.
1812. gada kara laikā ģenerālis Frīdrihs fon Lēviss tika norīkots Rīgas kara gubernatora Johana Esena pakļautībā un iecelts par karaspēka vienības komandieri Rīgas aizstāvēšanai pret uzbrūkošo Napoleona Lielās armijas prūšu karaspēku. Piedalījās kaujā pie Iecavas, kur Krievijas armija cieta sakāvi. Toties 1812. gada 10. augustā viņa komandētā armijas vienība uzvarēja kaujā pie Ķekavas. 1813. gadā vadīja Dancigas aplenkumu, pēc tam komandēja 25. kājnieku divīziju. 1814. gada 2. oktobrī pēc paša vēlēšanās atvaļinājās no karadienesta. 1818. gada 19. jūnijā viņu ievēlēja par Vidzemes bruņniecības maršalu.
1822. gadā nonāca konfliktā ar Baltijas un Rīgas ģenerālgubernatoru Filipu Pauluči un atkāpās no sava amata.
Miris 1824. gada 28. (16.) aprīlī Sēļu muižā pie Mazsalacas.
Nyusha
Anna Šuročkina (ru; dzimusi Maskavā, Krievijas PFSR, PSRS), plašāk pazīstama kā Nyusha (Нюша), ir krievu dziedātāja.
Tīrs mats
Tīrs mats (en) — mata paveids, kurā katrs lauciņš apkārt apdraudētajam karalim (mata zona) ir viņam nepieejams tikai viena iemesla dēļ, to apdraud pretējās puses viena figūra (vai bandinieks), vai to aizņem (bloķē) apdraudētā karaļa krāsas figūra (vai bandinieks). Mata tīrība netiek izjaukta, ja figūra (vai bandinieks), kas atrodas blakus savam karalim, atrodas saistībā un šī saistība ir būtiska mata radīšanai.
Piemērs
Tīra mata stāvoklis radās 1852. gadā spēlētajā partijā Andersens — Difrens, kas šaha vēsturē pazīstama ar nosaukumu "mūžzaļā partija". Šīs partijas fināla pozīcija redzama diagrammā.
Sise
Sise ir apdzīvota vieta Ventspils novada Ziru pagastā. Izvietojusies pagasta centrālajā daļā 6,4 km no pagasta centra Zirām, 34,7 km no novada centra Ventspils un 198,4 km no Rīgas.
Apdzīvotā vieta atrodas netālu no autoceļa V1269 (Alsunga–Tērande–Ziras), Užavas upes krastos.
Kopenhāgenas interpretācija
Kopenhāgenas interpretācija (en, de) ir kvantu mehānikas interpretācija, kuru ap 1927. gadu Kopenhāgenā formulēja Nīlss Bors un Verners Heizenbergs.
Pēc Kopenhāgenas interpretācijas kvantu mehānika apraksta nevis mikroobjektus kā tādus, bet to īpašības, kuras parādās makroapstākļos, kad ar mērinstrumenta palīdzību notiek novērošanas akts. Mikroobjektu uzvedība nav nošķirama no mijiedarbības ar mēristrumentu, citiem vārdiem - pats novērojums izmaina mikroobjekta stāvokli. Rezultātā kvantu mehānika ir statistiska teorija, jo mikroobjekta sākotnējo stāvokli var aprakstīt tikai varbūtiski ar viļņu funkcijas palīdzību.
Ludvigs Bledovs
Ludvigs Bledovs (de;, Berlīne — , Berlīne) bija Vācijas šahists.
Biogrāfija
Pēc profesijas bijis matemātikas skolotājs Ķelnes ģimnāzijā. No 1835. gada ticis uzskatīts par vienu no vadošajiem Vācijas šahistiem. 1842. gadā mačā uzvarējis Kārli Janišu, bet 1845. gadā - Ādolfu Andersenu ar 4:1. No 1836. gada vadījis Berlīnes šaha klubu un bijis Berlīnes plejādes dibinātājs. Starp viņa skolniekiem bijuši Kārlis Maiets, Pauls Rūdolfs fon Bilguers, Vilhelms Hanšteins un citi vēlāk vadošie Berlīnes šahisti. 1846. gadā nodibinājis pirmo Vācijas šaha žurnālu Deutsche Schachzeitung. No 1830. gada organizējis korespondencšaha mačus starp Berlīni un citām Vācijas pilsētām: Hamburgu, Breslavu, Magdeburgu, Pozeni. 1843. gadā publicējis pirmo vācu korespondencšaha partiju krājumu, kurā bijušas vairāk par 52 neklātienes spēlēm. Savas dzīves laikā savācis vērienīgu šaha grāmatu bibliotēku, kuru pēc Bledova nāves nopirkusi Berlīnes Karaliskā bibliotēka. Aizrāvies arī ar šaha kompozīciju, sevišķi ar šaha uzdevumu sastādīšanu. Savās partijās nereti lietojis arī latviešu gambītu.